Source: http://www.malinec.sk/samosprava-vzn/522-veobecne-zavaezneho-nariadenia-obce-malinec-72015-zo-da-1112-2015-o-ureni-miesta-a-asu-zapisu-dieaa-na-plnenie-povinnej-kolskej-dochadzky-v-zakladnej-kole-v-zriaovateskej-posobnosti-obce-malinec
Timestamp: 2019-11-14 21:50:35+00:00

Document:
VZN 7/2015
o určení miesta a času zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti obce Málinec
Všeobecne záväzného nariadenia obce Málinec č. 7/2015 zo dňa 11.12 2015 o určení miesta a času zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti obce Málinec
Obecné zastupiteľstvo obce Málinec súlade § 6 ods. 2 zákona č. 369/1990 Zb. o obecnom zriadení v znení neskorších predpisov, § 20 ods. 3 písm. a) zákona č. 245/2008 Z. z. o výchove a vzdelávaní (školský zákon) o zmene a doplnení niektorých zákonov znení neskorších predpisov (ďalej len „školský zákon“), sa uznieslo na vydaní tohto všeobecne záväzného nariadenia:
Všeobecne záväzné nariadenie (ďalej len „nariadenie“) určuje miesto a čas zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti obce Málinec.
Obec Málinec je zriaďovateľom Základnej školy Málinec, Hlavná 86/29.
Zákonný zástupca dieťaťa alebo zástupca zariadenia je povinný prihlásiť dieťa na plnenie povinnej školskej dochádzky v základnej škole. Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť, ak školský zákon neustanovuje inak.
Zápis dieťaťa na plnenie povinnej školskej dochádzky sa koná v prvú pracovnú aprílovú stredu a za ňou nasledujúci štvrtok, ktoré predchádzajú začiatku školského roka, v ktorom má dieťa začať plniť povinnú školskú dochádzku.
Zápis sa vykonáva v priestoroch základnej školy uvedených v Čl. 1 ods. 2 v čase:
streda: od 12.00 hod do 16.00 hod
štvrtok: od 12.00 hod do 16.00 hod
Zákonný zástupca alebo zástupca zariadenia predloží pri zápise na povinnú školskú dochádzku v zmysle školského zákona osobné údaje dieťaťa a jeho zákonného zástupcu:
a) meno a priezvisko, dátum narodenia, rodné číslo, miesto narodenia, štátne občianstvo, trvalé bydlisko dieťaťa
b) meno a priezvisko, adresa zamestnávateľa, trvalé bydlisko zákonných zástupcov dieťaťa.
4. Riaditeľ základnej školy zverejní najneskôr 15 dní pred zápisom miesto a čas zápisu a podrobnosti o zápise na stránkach obce, na stránkach školy a prostredníctvom obecného rozhlasu.
V prípade, ak zákonný zástupca dieťaťa nemôže z vážnych dôvodov zapísať svoje dieťa na plnenie povinnej školskej dochádzky v čase určenom týmto nariadením, riaditeľ školy určí náhradný termín zápisu.
Za dodržiavanie tohto nariadenia zodpovedá riaditeľ základnej školy v zriaďovateľskej pôsobnosti obce Málinec.
Ing.Igor Čepko starosta obce
Návrh VZN bol vyložený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov, na pripomienkovanie obyvateľom obce dňa : 26.11.2015
Pripomienky boli vyhodnotené dňa :
Schválené nariadenie bolo vyložené na úradnej tabuli dňa : 14.12.2015
Zložené dňa : 31.12.2015
Účinnosť nadobudlo dňa : 1.1.2016
Dôvodová správa k bodu: VZN č. 7/2015 zo dňa 11.12. 2015 o určení miesta a času zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti obce Málinec
Zákonom NR SR č. 188/2015 Z. z. z 30. júna 2015 bol novelizovaný zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení
neskorších predpisov (ďalej len „školský zákon“). Článok 1 ods. 5 zákona č. 188/2015 mení znenie § 20 ods. 2 školského zákona a určuje nový termín zápisu dieťaťa na plnenie povinnej školskej dochádzky (ďalej len „PŠD“) a to od 1. apríla do 30. apríla, ktorý predchádza začiatku školského roka, v ktorom má dieťa začať plniť PŠD.
Pred novelou školského zákona sa zápis na plnenie PŠD realizoval v termíne od 15. januára do 15. februára.
Zákonný zástupca je povinný v zákonom stanovenom termíne prihlásiť svoje dieťa
na plnenie PŠD v základnej škole (ďalej len „ZŠ“). Žiak plní povinnú školskú dochádzku v základnej škole v školskom obvode, v ktorom má trvalý pobyt (ďalej len "spádová škola"), ak zákonný zástupca pre svoje dieťa nevyberie inú základnú školu. Zákonným zástupcom dieťaťa sa rozumie rodič alebo iná fyzická osoba, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu.
V súlade s § 20 ods. 3 písmena a) školského zákona pre zriaďovateľa ZŠ vyplýva povinnosť
určiť miesto a čas zápisu na PŠD všeobecne záväzným nariadením (ďalej len „nariadenie“).
Návrh nariadenia sa predkladá na rokovanie OZ v súlade s § 6 ods. 2 zákona č. 369/1990 Zb. o obecnom zriadení v znení neskorších predpisov.

References: § 6
 § 20
 Čl. 1
 § 6
 § 20
 § 20
 § 6